A holland nemzeti válogatottal 2003. április 30-án debütált Portugália ellen, ő volt az egyik legfiatalabb játékos, aki magára ölthette hazája mezét, és góljával rögtön hozzájárult Hollandia kijutásához a 2004-es Eb-re. 2010-ben olasz kupagyőzelmet és bajnoki címet is ünnepelhetett, majd a bajnokok ligája serlegét is elhódította az Internazionale csapatával. Ezt követően a holland válogatott tagjaként világbajnoki döntőt játszhatott, amit azonban a holland válogatott elvesztett Spanyolországgal szemben. A tornán 5 gólt szerzett, holtversenyben másik három játékossal, a kiírás szerint a kevesebb gólpassz és több játékideje miatt lett bronzcipős (harmadik helyezett). A világbajnokság második legjobb játékosává választották, ezzel a torna ezüstlabdása lett.